Diari Oficial de la Generalitat Valenciana


Sumari del DOGV 8135, del 26-09-2017 (2017/8382)

Suspensió cautelar de llicències amb motiu de l'enllestiment i pretramitació del Pla general estructural. Expedient número 3A12/2017/1.
---------------------------------------------------------------------------------------------------------------------------------------

### Dades del document

Número de DOGV
:   8135

Data del DOGV
:   26-09-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8382


Data del document
:   25-09-2017

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * pla d'urbanisme
    * administració local

Suspensió cautelar de llicències amb motiu de l'enllestiment i pretramitació del Pla general estructural. Expedient número 3A12/2017/1. [2017/8382]  
El Ple de l'Ajuntament, en la sessió extraordinària celebrada el 25 de setembre de 2017, ha acordat la suspensió cautelar de llicències en cinc àmbits concrets del nucli urbà, tenint en compte que els treballs d'elaboració del nou Pla general estructural estan pràcticament finalitzats i és convenient en aquest moment adoptar aquestes mesures administratives que protegisquen el desenvolupament vigent d'aquests i no s'impedisca aconseguir les determinacions del nou pla.  
En conseqüència, l'acord adoptat és el següent:  
  
Suspendre, amb caràcter cautelar, la tramitació i atorgament de llicències per a la segregació, parcel·lació, edificació de nova planta o ampliació, amb motiu de la redacció, en fase d'enllestiment i pretramitació dels documents necessaris i legalment exigibles per a la formació del Pla general estructural de Dénia.  
La dita suspensió tindrà efectes en els àmbits següents:  
  
1. Solar de l'antic ambulatori de la Seguretat Social, en carrer de M. de Campo (zona delimitada pels carrers Marqués de Campo, Cándida Carbonell, Estació i Colon)  
2. Solar d'antics tallers ferroviaris, que dóna al carrer Jorge Juan, entre avinguda Joan Fuster i carrer Manuel Muñoz i Conservatori Manuel Latur.  
3. Peça urbana Patricio Ferrándiz  
Configurada, molt aproximadament, per les parcel·les que donen al carrer del mateix nom i pel mateix carrer, entre plaça Arxiduc Carles i c/ Pintor Llorens (ZUR-RE-PF en el croquis adjunt)  
  
4. Peça urbana Llavador  
Àrea delimitada, aproximadament (i amb més precisió en el plànol adjunt a continuació: àrea ZUR-RE-LV) pels carrers: Ronda Muralles, Dr. Fléming, Repartiment, Miguel Hernández, Europa, Furs, Mirarosa, Xàtiva, Miraflor, Xàbia, posteriors a carrer Abu-Zeyan, avinguda València, posteriors a carrer Mallorca, Campo Torres i Plaça Valgamedios.  
  
  
5. Peça urbana Calp  
Àrea delimitada molt aproximadament (i amb més precisió en el gràfic adjunt; àrea ZUR-RE-CE) pels carrers Carlos Sentí, avinguda Marquesat, Abu-S.Salt, Diana i posteriors de les parcel·les que donen a carrer Calp.  
  
  
  
La suspensió cautelar implica, també, la dels acords aprovatoris de nous programes d'actuació en els àmbits afectats, identificats en aquest anunci.  
La duració màxima d'aquesta suspensió serà d'un any, des de la publicació d'aquest anunci en el Diari Oficial de la Generalitat Valenciana, sense perjuí de la seua pròrroga, si és el cas.  
Cosa que es fa pública en compliment a l'acord adoptat, i serà efectiva la suspensió de llicències a partir de l'endemà de la publicació del present anunci en el Diari Oficial de la Generalitat Valenciana.  
  
  
Dénia, 25 de setembre de 2017.- L'alcalde president: Vicent Grimalt Boronat.